ახალგაზრდა მეწარმე

**პროგრამის შესახებ:**

სოფლად ახალგაზრდა მეწარმეების მხარდაჭერის პროგრამა - „ახალგაზრდა მეწარმე“ განკუთვნილია საქართველოს მოქალაქეობის მქონე ახალგაზრდებისთვის, რომელთაც სურთ ბიზნეს საქმიანობის განხორციელება საქართველოში.

პროგრამა ინიცირებულია საქართველოს გარემოს დაცვის და სოფლის მეურნეობის სამინისტროს მიერ და ახორციელებს და ა(ა)იპ „სოფლის მეურნეობის პროექტების მართვის სააგენტო“ დონორი ორგანიზაციის, დანიის სართაშორისო განვითარების სააგენტოს (DANIDA) დაფინანსებით.

მიზნები:

* სტიმული მიეცეს სოფლად ახალგაზრდა მეწარმეების განვითარებას და ბიზნესში ჩართულობას.
* მოხდეს რეგიონებში ეკონომიკური ზრდის და კერძო სექტორის გაძლიერება.
* სასოფლო-სამეურნეო პროდუქციის წარმოება-რეალიზაციის ჯაჭვში განხორციელდეს ინვესტიციები. შედეგად, გაუმჯობესდება ახალგაზრდა მეწარმეების სოციალურ-ეკონომიკური პირობები და შეიქმნება ახალი სამუშაო ადგილები.

ამოცანები:

ახალგაზრდებზე მორგებული დაფინანსების მოდელების შექმნა, რომელიც მათ საშუალებას მისცემს წამოიწყონ ბიზნეს საქმიანობა და ამავდროულად მოახდინონ საკუთარი გეგმების რეალიზება.

დაფინანსების მიღებამდე და დაფინანსების პროცესში მათი სწორი ტექნიკური დახმარებით უზრუნველყოფა, რათა განხორციელდეს გეგმების სწორი ფორმაცია.

დაფინანსების შემდგომი დახმარება, რათა გეგმების განხორციელების პროცესში გაუმკლავდენენ გამოწვევებს.

**პროგრამის პირობები:**

„ახალგაზრდა მეწარმის“ ფარგლებში მოხდება მხოლოდ **ახალი ბიზნესის** დასაწყებად საჭირო ხარჯების თანადაფინანსება. პროგრამის მიზნებისათვი ახალი ბიზნესი კლასიფიცირდება შემდეგნაირად:

* სამეწარმეო საქმიანობა, რომელსაც იწყებს პირი (სააგენტოში განაცხადის წარდგენის მომენტისთვის არ გააჩნია მიმდინარე ბიზნესი );
* სამეწარმეო საქმიანობა, რომელსაც პირი იწყებს სხვა მუნიციპალიტეტში;
* სამეწარმეო საქმიანობა, რომელიც წარმოადგენს პირისთვის ახალ ბიზნეს მიმართულებას.

# **ბენეფიციარის თავსებადობის კრიტერიუმები:**

* „მეწარმეთა შესახებ“ საქართველოს კანონის შესაბამისად რეგისტრირებული **ინდივიდუალური მეწარმე,** რომლის ასაკი სააგენტოში განაცხადის წარდგენის მომენტისათვის შეადგენს **18-დან 35 წლის ჩათვლით** მამაკაცების **შემთხვევაში, ხოლო 18-დან 40 წლის ჩათვლით** ქალების შემთხვევაში და საქართველოში რეგისტრირებული სასოფლო-სამეურნეო კოოპერატივი რომლის დამფუძნებლები/მეპაიეები და გამგეობის თავმჯდომარე/დირექტორ(ებ)ი განაცხადის წარდგენის მომენტში არიან 18-დან 35 წლის ჩათვლით მამაკაცები ან/და 18-დან 40 წლის ჩათვლით ქალები.

***შენიშვნა: პოტენციური ბენეფიციარი შესაძლებელია განაცხადის წარდგენის ეტაპზე არ იყოს რეგისტრირებული ინდივიდუალურ მეწარმედ;***

* უძრავი ქონება, სადაც ხორციელდება ბიზნეს გეგმით გათვალისწინებული თანხის ინვესტირება, უნდა იყოს ბენეფიციარის საკუთრებად რეგისტრირებული სსიპ „საჯარო რეესტრის ეროვნულ სააგენტოში“ ან/და მიღებული უნდა ჰქონდეს იჯარით/აღნაგობით (იჯარის/აღნაგობის დარჩენილი პერიოდი თანადაფინანსების ხელშეკრულების გაფორმების დღისათვის უნდა შეადგენდეს არანაკლებ 3 წელს. იჯარის/აღნაგობის ხელშეკრულება რეგისტრირებული უნდა იყოს სსიპ „საჯარო რეესტრის ეროვნულ სააგენტოში“).
* უძრავ ქონებას, სადაც დაგეგმილია ახალი ბიზნესის დაწყება არ უნდა ედოს ყადაღა ან/და იპოთეკა (დასაშვებია მხოლოდ საქართველოში რეგისტრირებული კომერციული ბანკების იპოთეკა);
* ბენეფიციარს არ უნდა გააჩნდეს საგადასახადო დავალიანება ბიუჯეტის მიმართ.

პროგრამა ითვალისწინებს ახალი ბიზნესის დასაწყებად პოტენციური ბენეფიციარებისთვის ფინანსური და ტექნიკური დახმარების გაწევას, რომელსაც გააჩნია სამი ეტაპი:

* + - თანადაფინანსების მიღებამდე ტექნიკური დახმარება
		- თანადაფინანსება - ფინანსური დახმარება
		- თანადაფინანსების მიღების შემდგომი ტექნიკური დახმარება

ფინანსური დახმარება:

პროგრამის ფარგლებში დაფინანსდება როგორც სასოფლო-სამეურნეო, ასევე არასასოფლო-სამეურნეო ბიზნეს საქმიანობა (არასასოფლო-სამეურნეო ბიზნეს საქმიანობაზე გაცემული ჯამური თანადაფინანსება უნდა შეადგენდეს პროგრამით განსაზღვრული თანადაფინანსების ბიუჯეტის არაუმეტეს 20%-ს), რომელსაც გააჩნია ფიქსირებული ლოკაცია.

სააგენტოს თანადაფინანსება შეადგენს ბიზნეს გეგმაში აღწერილი პროექტის საინვესტიციო ღირებულების **40%-ს,** მაგრამ არაუმეტეს **60,000** (სამოცი ათასი) **ლარს.**

პოტენციური ბენეფიციარის მიერ წარდგენილი პროექტის საინვესტიციო ღირებულება უნდა შეადგენდეს **არანაკლებ 10 000** (ათიათასი) **ლარს;**

**შენიშვნა: სააგენტოს თანაფინანსება შესაძლოა შეადგენდეს 40%-ზე ნაკლებს იმ შემთხვევაში, თუ პროექტის საინვესტიციო ღირებულება აღემატება 150,000 (ას ორმოცდაათიათასი) ლარს**

ტექნიკური დახმრება:

**საკონსულტაციო მომსახურება**

პოტენციური ბენეფიციარები მიიღებენ კვალიფიციურ საკონსულტაციო მომსახურებას ბიზნეს გეგმების შედგენის მიმართულებთ.

**საწარმოო პროცესის შეფასება**

ბიზნეს გეგმაში საწარმოო პროცესის არსებობის შემთხვევაში, დარგობრივი ექსპერტები შეაფასებენ წარდგენილი ტექნოლოგიური პროცესის შესაბამისობას და შეუსაბამობის შემთხვევაში გასცემენ რეკომენდაციებს, როგორც პროცესის მართვასთან, ასევე ბიზნეს გეგმით წარდგენილ პროექტთან დაკავშირებით;

**ბიზნეს გეგმის ღირებულების დაფინანსება**

ბიზნეს გეგმის ღირებულების ანაზღაურება მოხდება პროგრამის ბიუჯეტიდან

**წარმოდგენილი ბიზნეს გეგმის დამტკიცების შემდეგ, პროგრამის ფარგლებში შერჩეული კვალიფიციური საკონსულტაციო კომპანია ბენეფიციარს დაეხმარება პროექტის წარმატებით განხორციელებისათვის ყველა საჭირო ღონისძიებაში:**

* თანადაფინანსების ხელშეკრულების გასაფორმებლად საჭირო დოკუმენტაციის შეგროვება
* წარმოდგენილი ბიზნეს იდეის განხორციელების დროში გაწერილი სამოქმედო გეგმის შედგენა
* პროექტის ფარგლებში დაგეგმილი ფულადი სახსრების მიზნობრივად გახარჯვის აღრიცხვა და შესაბამისი დოკუმენტაციის ფაილინგი
* სააღრიცხვო პროგრამის/სისტემის დანერგვა
* ბიზნესის მართვისათვის საჭირო ტრენინგების ჩატარება

**ეტაპები და წარმოსადგენი დოკუმენტაცია:**

„სოფლად ახალგაზრდა მეწარმეების მხარდაჭერის პროგრამის - ახალგაზრდა მეწარმე“ ფარგლებში პოტენციური ბენეფიციარების განაცხადების და ნებისმიერი დამატებითი ინფორმაციის ან/და დოკუმენტაციის წარმოდგენა ხორციელდება ელექტრონული ფორმით სააგენტოს ვებ გვერდის danida.apma.ge-ს მეშვეობით.

პოტენციური ბენეფიციარი სააგენტოს თანადაფინანსების მისაღებად გადის შემდეგ ეტაპებს:

1. ვებ გვერდზე რეგისტრაცია

პოტენციური ბენეფიციარი რეგისტრირდება ვებ-გვერდზე www.danida.apma.ge

1. განაცხადის შევსება

სრულყოფილად ავსებს განაცხადის ელეტრონულ ფორმას (დანართი #1 ფიზიკური პირის შემთხვევაში; დანართი #2 სასოფლო-სამეურნეო კოოპერატივის შემთხვევაში)

1. განაცხადის განხილვა;

პოტენციური ბენეფიციარის მიერ წამორდგენილ განაცხადს სააგენტო განიხილავს არაუმეტეს 10 სამუშაო დღის ვადაში;

1. ბიზნეს გეგმის მომზადება;

პროგრამის ფარგლებში წინასწარ შერჩეული კვალიფიციური საკონსულტაციო კომპანია პოტენციურ ბენეფიციართან შეთანხმებით მოამზადებს წინასწარ შეთანხმებული ფორმატის მიხედვით ბიზნეს გეგმას.

1. ბიზნეს გეგმის და თანმდევი დოკუმენტაციის წარდგენა;

პოტენციური ბენეფიციარი საკუთარი მართვის პანელში ახორციელებს ბიზნეს გეგმისა და თანმდევი დოკუმენტაციის (იხ. დანართ #3) ატვირთვას.

1. ბიზნეს გეგმის დამტკიცება;

სააგენტო ახორციელებს ბიზნეს გეგმისა და თანმდევი დოკუმენტაციის განხილვას და აცნობებს განმცხადებელს გადაწყვეტილების შესახებ

1. ხელშეკრულების გასაფორმებლად საჭირო დოკუმენტაციის წარდგენა;

ბიზნეს გეგმის დამტკციების შემთხვევაში პოტენციურმა ბენეფიციარმა უნდა წარმოადგინოს ხელშეკრულების გასაფორმებლად საჭირო დოკუმენტაცია (იხ. დანართი #4)

1. ხელშეკრულების გაფორმება;
2. თანადაფინანსების მიღება;

**შეზღუდვები:**

თანადაფინანსება განხორციელდება საქართველოს ყველა მუნიციპალიტეტსა და თვითმმართველ ქალაქში, შემდეგი თვითმმართველი ქალაქების გარდა: ქ.თბილისი, ქ.რუსთავი, ქ.ქუთაისი, ქ.ფოთი, ქ. ბათუმი.

***შენიშვნა: შეზღუდვა არ ვრცელდება ქ.ბათუმის მუნიციპალიტეტში სასოფლო-სამეურნეო ბიზნეს მიმართულებაზე.***

**სააგენტოს თანადაფინანსების თანხით დაფინანსებული საქონელი, სამუშაოები და მომსახურება გათავისუფლებული უნდა იყოს საქართველოს კანონმდებლობით გათვალისწინებული გადასახადებისგან (პროგრამის ფარგლებში პოტენციური ბენეფიციარის მიერ წარმოდგენილი ინვოის(ებ)ი/ხელშეკრულება არ უნდა მოიცავდეს საქართველოს კანონმდებლობით გათვალისწინებულ გადასახადებს)**

პოტენციური ბენეფიციარი ვერ მიიღებს პროგრამით გათვალისწინებულ თანადაფინანსებას, თუ ფლობს წილს/აქციას/პაის პროგრამის ფარგლებში მისთვის საქართველოში რეგისტრირებულ საქონლის/მომსახურების მიმწოდებელ/მშენებლობის შემსრულებელ კომპანიაში.

პროგრამის ფარგლებში არ დაფინანსდება შემდეგი ბიზნეს საქმიანობები:

* + - ალკოჰოლური სასმელების (გარდა იმ ბიზნეს გეგმით გათვალისწინებული საქმიანობისა, რომელითაც განსაზღვრულია არაუმეტეს 20,000 ბოთლი (15,000 ლიტრი) ღვინის წარმოება) და თამბაქოს წარმოება.
		- აზარტული თამაშები;
		- სავაჭრო ობიექტი;
		- სალომბარდო მომსახურება;
		- საიუველირო ნაწარმის დამზადება;
		- რესტორნები და კვების ობიექტები;
		- ექსტრემალური სპორტი და მასთან დაკავშირებული მომსახურება;
		- დეველოპერული საქმიანობა (მათ შორის პროგრამული საქმიანობა, Software დეველოპმენტი);
		- ელექტრონული ბიზნესი;
		- სატრანსპორტო მომსახურება;
		- სამშენებლო საქმიანობა;
		- ჭაბურღილის მოწყობა;
		- საცხოვრებელი სახლის მშენებლობა ან/და რემონტი (გარდა იმ შემთხვევისა, თუ აღნიშნული სახლი გამოიყენება ტურიზმისათვის);
		- მეცხოველეობის/მეფრინველეობის ფერმა (გარდა იმ შემთხვევისა, როდესაც თანადაფინანსება გაიცემა ისეთი მაღალპროდუქტიული მსხვილფეხა რქოსანი პირუტყვის შესყიდვისა და მეცხოველეობის ფერმის მოსაწყობად, რომელიც აკმაყოფილებს საქართველოს მთავრობის 2014 წლის 27 იანვრის #139 განკარგულებით დამტკიცებული „შეღავათიანი აგროკრედიტის პროექტის“ გათვალისწინებული პირუტყვის ჯიშებს და მათი შესყიდვის წესს).
		- სათბურის მოწყობა / გადაიარაღება;
		- სასაკლაოს მოწყობა / გადაიარაღება;
		- მრავალწლიანი ბაღების გაშენება (დასაშვებია ვაზის გაშენება, გარდა რქაწითელის ჯიშის ყურძნისა);
		- ერთწლიანი კულტურების პირველადი წარმოება;
		- მეფუტკრეობა;

საინვესტიცო გეგმით გათვალისწინებული შეზღუდვები/პირობები:

პროგრამის ფარგლებში დაგეგმილი ბიზნესის ადმინისტრირებისთვის საჭირო ინვენტარის და/ან ბიზნეს ადმინისტრირებისთვის საჭირო მშენებლობის მიმართულებით დაგეგმილი ხარჯები არ უნდა აღემატებოდეს პროექტის ჯამური ღირებულების 5%-ს. ამასთან, სააგენტოს თანადაფინანსების თანხა არ მოხმარდება ადმინისტრირებისათვის საჭირო ინვენტარის დაფინანსებას.

წარდგენილ პროექტში საბრუნავი საშუალებების ღირებულება არ უნდა აღემატებოდეს წარმოდგენილი პროექტის ჯამური ღირებულების 20%-ს, რომლის ხარჯვა უნდა დასტურდებოდეს გამოწერილი ზედნადებით ან/და ანგარაშფაქტურით ან/და საბაჟო დეკლარაციით ან/და მიღება-ჩაბარების/შესყიდვის აქტით. ამასთან, სააგენტოს თანადაფინანსების თანხა დაიხარჯება მხოლოდ ძირითადი საშუალებების შესაძენად;

წარდგენილი პროექტის ფარგლებში ძირითადი საშუალებების შესაძენად/შესაქმნელად გაწეული ხარჯი უნდა დასტურდებოდეს გამოწერილი ზედნადებით ან/და ანგარაშფაქტურით ან/და საბაჟო დეკლარაციით ან/და მიღება-ჩაბარების აქტით (მომსახურების შემთხვევაში) ან/და ფორმა #2-ით (მშენებლობის შემთხვევაში).

პროექტის განხორციელებისათვის საჭირო თანხების დახარჯვა უნდა განხორციელდეს ნაღდი/უნაღდო ანგარიშსწორების გზით, რაც უნდა დასტურდებოდეს საგადახდო დავალებით/სალაროს ქვითრით (ჩეკი).

წარმოდგენილი პროექტის საინვესტიციო ღირებულება შეიძლება მოიცავდეს ყველა ხარჯს, გარდა შემდეგი ხარჯებისა:

* + - პროექტირება (ასეთის არსებობის შემთხვევაში);
		- უძრავი ქონების (მათ შორის მიწის) შესყიდვა;
		- დიზაინერული მომსახურება;
		- დაზღვევა, მივლინება, ტრენინგი, მარკეტინგი;
		- საგანგაშო და ვიდეო-აუდიო სისტემები (გარდა ხანძარ საწინააღმდეგო სისტემებისა);
		- სერტიფიცირება და კონსულტირება;
		- საკრედიტო და სხვა დავალიანების დაფარვა;
		- საწარმოს წილების/აქციების შეძენა;
		- სასოფლო-სამეურნეო დანიშნულების ტექნიკის შეძენა;
		- სატრანსპორტო საშუალებების შეძენა;
		- ცხოველების/ფრინველების შეძენა, (გარდა მაღალპროდუქტიული მსხვილფეხა რქოსანი პირუტყვის გათვალისწინებული შემთხვევისა);